આમ પછી એક સોસાયટી, એક કોમ, એક જ્ઞાતિ કે એક સંપ્રદાય કે નજીકના સગા પણ હોઈ શકે. તેમાં કોઈ અફવા ફેલાય કે ગામમાં સંધીના દંગા પડ્યા છે તો ગામ લોકો ઉશ્કેરાઈને સંધીને મારવા લે અને ગામમાંથી હાંકી કાઢે. આ સમયે કોઈ બુદ્ધિથી વિચારતું નથી કે સંધી તો ગામના ખેતરોની ચોકી કરવા માટે આવ્યા છે. જ્યારે રાજ્ય સામેનો સુરક્ષાના રક્ષક તરીકેનો અવિશ્વાસ વધી જાય છે ત્યારે લોકો આવા ટોળાશાહી સીધાં પગલાં માટે ઉન્માદિત થઇ જાય છે. આવા સમયે રાજ્યની ફરજ છે કે લોકોને વિશ્વાસ આપવો કે રાજ્ય તંત્રો તેમની સલામતી માટે કામ કરે છે અને તમામ નગરીઓ તેમને માટે સરખા છે. જો અમુક જૂથને એવું લાગે કે રાજ્ય તેમને સમાન નથી ગણાતું તો તે લોકો કાયદો પોતાના હાથમાં લેવાની કોશિશ કરે છે. આથી વોટ્સ એપ સેવાનિયંત્રિત કરી તે બરાબર, પરંતુ હવે લોકોને ખાતરી થાય તેવું પણ કંઇક કરો. નેતાઓની ફરજ છે કે લોકોમાં શ્રદ્ધાપાત્ર બને અને લોકોના સુખદુઃખમાં સાથે ઊભા રહે.